钦定古今图书集成/明伦汇编/官常典/第730卷 > 移剌阿里合 孔祖汤
## 钦定古今图书集成/明伦汇编/官常典/第730卷 > 移剌阿里合 孔祖汤

按《金史忠义传》：阿里合，辽人。兴定间，累迁霍州刺史。
兴定四年正月，移霍州，治好义堡。大元兵至，阿里合
力战不能敌，兵败被执，诱使降，阿里合曰：“‘吾有死无
贰’。叱使跪，但向阙而立。于是丛矢射杀之。”宝昌军节
度副使孔祖汤同时被获，既又令祖汤跪，祖汤不从，
亦死。诏赠阿里合龙虎卫上将军、恭定军节度使，祖
汤，资善大夫、同知平阳府事。祖汤，泰和三年进士。